Անդերս Լեոնարդ Ցորն
Անդերս Լեոնարդ Ցորն (շվեդ.՝ Anders Leonard Zorn, ), շվեդացի գեղանկարիչ, գրաֆիկ, քանդակագործ։

Ստեղծագործական կյանքը 
Սովորել է Ստոկհոլմի գեղարվեստաարդյունաբերական դպրոցում (1875-1877) և Գեղարվեստի ակադեմիայում (1877-1881)։

Կրել է իմպրեսիոնիզմի ազդեցությունը։ Եղել է Եվրոպայի շատ երկրներում, Հյուսիսային Աֆրիկայում, Ամերիկայում։ 1896 թվականից ապրել և ստեղծագործել է Շվեդիայում։

Ստեղծել է կենսախինդ կերպարներ, համարձակորեն հաղորդել լուսավորության էֆեկտները, նկարել ազատ, ոչ սակավ էսքիզային եղանակով։ Նկարել է շվեդ գյուղացիների կյանքն արտացոլող ժանրային պատկերներ, իր արվեստանոցից պատկերներ, ֆիգուրներով բնապատկերներ (այդ թվում ՝ բազմաթիվ մերկ մարմիններ պլենէրում)։ Դիմանկարներում վարպետորեն է պատկերել բնորդի դիմախաղը, ժեստը։ Լույս ու ստվերի հարուստ խաղով աչքի են ընկնում Ցորնի օֆորտները։ Հանդես է եկել նաև որպես քանդակագործ։ Ստեղծել է ոճով Մայոլի գործերին մոտիկ բազմաթիվ բրոնզյա արձանիկներ։

Պատկերասրահ

Ծանոթագրություններ

Արտաքին հղումներ 
 Անդերս Ցորն, նկարներն ու կենսագրությունը

Շվեդ նկարիչներ
Շվեդ քանդակագործներ
Շվեդ գրաֆիկներ
Շվեդ լուսանկարիչներ
Իմպրեսիոնիստ գեղանկարիչներ
Բեռլինի գեղարվեստի ակադեմիայի անդամներ
Շվեդ պատկերազարդողներ
Շվեդ արվեստագետներ